CELEX: 31981D1024
Language: el
Date: 1981-12-04 00:00:00
Title: 81/1024/EOK: Απόφαση τής Επιτροπής τής 4ης Δεκεμβρίου 1981 περί εγκρίσεως προγράμματος σχετικά μέ τόν τομέα τής αποξηράνσεως χλωρών ζωοτροφών στή Γαλλία, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην γαλλική γλώσσα είναι το μόνο αυθεντικό)

Avis juridique important

|

31981D1024

81/1024/EOK: Απόφαση τής Επιτροπής τής 4ης Δεκεμβρίου 1981 περί εγκρίσεως προγράμματος σχετικά μέ τόν τομέα τής αποξηράνσεως χλωρών ζωοτροφών στή Γαλλία, σύμφωνα μέ τόν κανονισμό (EOK) αριθ. 355/77 τού Συμβουλίου (Το κείμενο στην γαλλική γλώσσα είναι το μόνο αυθεντικό)  

Επίσημη Εφημερίδα αριθ. L 367 της 23/12/1981 σ. 0042 - 0042

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 4ης Δεκεμβρίου 1981  περί εγκρίσεως προγράμματος σχετικά με τον τομέα της αποξηράνσεως χλωρών ζωοτροφών στη Γαλλία, σύμφωνα με τον κανονισμό (ΕΟΚ) αριθ. 355/77 του Συμβουλίου  (Το κείμενο στη γαλλική γλώσσα είναι το μόνο αυθεντικό)  (81/1024/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 355/77 του Συμβουλίου της 15ης Φεβρουρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων (1), και ιδίως το άρθρο 5,  Εκτιμώντας:  ότι η γαλλική κυβέρνηση ανακοίνωσε, στις 17 Μαρτίου 1981, το πρόγραμμα σχετικά με τον τομέα της αποξηράνσεως χλωρών ζωοτροφών και παρέσχε συμπληρωματικά στοιχεία την 1η Ιουλίου και τον Αύγουστο 1981·  ότι το ανωτέρω πρόγραμμα αφορά την ορθολογική χρησιμοποίηση και τον εκσυγχρονισμό των εγκαταστάσεων αποξηράνσεως χλωρών ζωοτροφών, με στόχο τη συγκέντωση της παραγωγικής δυναμικότητας, τη μείωση του κόστους παραγωγής, μέσω της ελαττώσεως της χρήσεως ενεργείας, την ανάπτυξη της αντίστοιχης παραγωγής και τη δημηιουργία νέων προϊόντων· ότι το ανωτέρω πρόγραμμα αποτελεί, ως εκ τούτου, ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·  ότι το πρόγραμμα περιέχει επαρκώς τα στοιχεία που αναφέρονται στο άρθρο 3 του κανονισμού (ΕΟΚ) αριθ. 355/77 και τα οποία αποδεικνύουν ότι οι στόχοι που αναφέρονται στο άρθρο 1 του κανονισμού αυτού δύνανται να επιτευχθούν στο σχετικό τομέα· ότι η προβλεπόμενη προθεσμία για την εκτέλεση του προγράμματος δεν υπερβαίνει το χρονικό διάστημα που αναφέρεται στο άρθρο 3 παράγραφος 1 περίπτωση ζ του κανονισμού αυτού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Εγκρίνεται το πρόγραμμα σχετικά με τον τομέα αποξηράνσεως χλωρών ζωοτροφών, το οποίο ανακοινώθηκε στις 17 Μαρτίου 1981 από τη γαλλική κυβέρνηση και συμπληρώθηκε την 1η Ιουλίου και τον Αύγουστο 1981, σύμφωνα με τον κανονισμό (ΕΟΚ) αριθ. 355/77.  Άρθρο 2  Η παρούσα απόφαση απευθύνεται στη Γαλλική Δημοκρατία.  Έγινε στις Βρυξέλλες, στις 4 Δεκεμβρίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 51 της 23. 2. 1977, σ. 1.